《临江仙 同杨魏村少参登桐君山》
明代·万士和

睡里钓台相失，寻仙且上桐山。乱峰环合碧波寒。

笑携黄鹤伴，乱坐白云间。二十年前游处好，趋庭犹忆红颜。

而今狼藉鬓垂斑。西风衰草外，长啸下松关。

作者简介：（1516—1586）常州府宜兴人，字思节，号履庵。嘉靖二十年进士。授礼部主事。历江西佥事，湖广参政，山东按察使，广东左布政使。所在多有建树。万历初任礼部尚书，条陈崇俭等事。后以忤首辅张居正，谢病去官。卒谥文恭。有《履庵集》。